
	Παρουσίαση βιβλίων
της Μαρίας-Εριφύλης Αντωνοπούλου
στο Σπίτι της Κύπρου

Το Σπίτι της Κύπρου, με τη στήριξη του Υφυπουργείου Πολιτισμού της Κυπριακής Δημοκρατίας, διοργανώνει, τη Δευτέρα 12 Φεβρουαρίου 2024 και ώρα 19:00, στο Σπίτι της Κύπρου, Ξενοφώντος 2Α, Σύνταγμα, την παρουσίαση των βιβλίων, «Η εξωτερική πολιτική του ελληνικού κράτους στο Κυπριακό (1960-1974). Ο μύθος των χαμένων ευκαιριών και ο κύκλος των παγιδεύσεων», Εκδ. Αιγαίον, Λευκωσία 2021, «Διπλωματικές πτυχές του Κυπριακού (1950-2004)», Εκδ. Εν Τύποις, Λευκωσία 2023 και «Το Κυπριακό σε διεθνοποίηση ή σε εγκλωβισμό; (1954, 1964, 1974). Μια αποτίμηση σε ιστορική προοπτική», Εκδ. Αρχύτας, Αθήνα 2024, της δρος Μαρίας-Εριφύλης Αντωνοπούλου.
Χαιρετισμό θα απευθύνει ο Πρέσβης της Κυπριακής Δημοκρατίας κ. Σταύρος Αυγουστίδης.
Θα μιλήσουν, ο Πολιτικός Αναλυτής, Επίκουρος Καθηγητής Διεθνών Σχέσεων δρ Γιάννος Χαραλαμπίδης και η Ιστορικός-Ερευνήτρια, Εκπαιδευτικός Μέσης Εκπαίδευσης Κύπρου δρ  Μαρία-Εριφύλη Αντωνοπούλου.
Μουσική παρέμβαση από την Εύη Καπάταη, τραγούδι και τον Βαγγέλη Αυγέρη, πιάνο.
------------------------------------------------------------------
Η Μαρία-Εριφύλη Αντωνοπούλου γεννήθηκε στην Αθήνα και αποφοίτησε από το Α΄ Λύκειο Αμαρουσίου. Είναι πτυχιούχος Φιλολογίας, Lettere e Filosofia του Πανεπιστημίου Bari Ιταλίας και Ιστορίας-Αρχαιολογίας του Πανεπιστημίου Αθηνών. Ολοκλήρωσε τις μεταπτυχιακές της σπουδές στο τμήμα Ιστορίας-Αρχαιολογίας του Πανεπιστημίου Ιωαννίνων όπου και αναγορεύτηκε διδάκτωρ Ιστορίας Νεότερων Χρόνων. Από το 2002 εργάζεται στη Μέση Εκπαίδευση της Κύπρου. Είναι συγγραφέας μελετών της νεότερης και σύγχρονης Ιστορίας της Κύπρου. Τα βιβλία της με τίτλο «Η εξωτερική πολιτική στο Κυπριακό (1960-1974). Ο μύθος των χαμένων ευκαιριών και ο κύκλος των παγιδεύσεων», «Διπλωματικές πτυχές του Κυπριακού (1950-2004)» και «Το Κυπριακό σε διεθνοποίηση ή σε εγκλωβισμό (1954, 1964, 1974). Μια αποτίμηση σε ιστορική προοπτική» εντάσσονται σε ένα ευρύτερο πλαίσιο της ιστοριογραφίας του Κυπριακού. Τα τελευταία χρόνια ασχολείται ερευνητικά με θέματα που αφορούν το κυπριακό ζήτημα.

Σύνδεσμος παρακολούθησης:

